আমরা নিয়মিত ‘দ্য বব্স’ বিজয়ীদের খোঁজখবর রাখার চেষ্টা করি এবং হতাশার কথা হচ্ছে, মাঝেমধ্যেই তাঁদের কারো কারো উপর নিপীড়নের খবরও আমরা পাই৷ আমাদের এই প্রতিযোগিতার অন্যতম উদ্দেশ্য হচ্ছে, বিশ্বের বিভিন্ন প্রান্তে গণতন্ত্র এবং বাক স্বাধীনতার অধিকারের দাবিতে সংগ্রামরতদের পাশে দাঁড়ানো৷ আর পুরস্কার প্রদানের মাধ্যমে আমরা গোটা বিশ্বকে তাঁদের কর্মকাণ্ড সম্পর্কে অবহিত করি, যাতে তাদের দেশের নিয়ন্ত্রক কর্তৃপক্ষ ও গোয়েন্দা সংস্থা বুঝতে পারে, তাঁরা একা নন৷